জানা যায়, টাঙ্গাইলের গোপালপুর উপজেলার হাদিরা ইউনিয়নের হাবিবপুর গ্রামের আব্দুর রহিম বাদশা ১৮ বছর আগে একই উপজেলার আলম নগর ইউনিয়নের দক্ষিণ নবগ্রামের লতা বেগমকে বিয়ে করেন। বিয়ের সময় ছেলে এবং মেয়ের বাবা গোপনে যৌতুক হিসেবে ৪০ হাজার টাকা লেনদেন করেন। এর প্রায় তিন বছর পর আব্দুর রহিম বাদশা বিষয়টি জানতে পেরে মনে মনে প্রতিজ্ঞা করেন যেভাবেই হোক এই যৌতুকের টাকা ফেরত দিতে হবে। অবশেষে তার বিয়ের দীর্ঘ ১৮ বছর পর বিয়ের সময় বরযাত্রী হিসেবে অংশ নেয়া প্রায় সবাইকে শশুর বাড়িতে দাওয়াত করে শশুরের হাতে তুলে দিলেন যৌতুকের সেই ৪০ হাজার টাকা।